《海天吟阁二首 其一》
明代·施策

负郭宏开水上楼，春深昼永足淹留。萝阴染碧连幽馆，柳色垂淹绕细流。

芳席有时来上客，闲情终日狎群鸥。桃源未必能逾此，高睡真同物外游。

作者简介：常州府无锡人，字懋扬，号励庵。隆庆五年进士。授礼部主事，累迁尚宝卿，以太仆寺卿乞归，结茅大池山中，日事吟诗，历三十年卒。有《崇正文选》、《唐诗类选》、《励庵诗集》。